नई दिल्ली। चारा घोटाले में सजा काट रहे बिहार के पूर्व मुख्यमंत्री लालू प्रसाद यादव को झारखंड हाईकोर्ट से बड़ा झटका लगा है। देवघर कोषागार से अवैध निकासी के मामले में कोर्ट ने लालू प्रसाद यादव की जमानत याचिका को खारिज कर दिया है। गौरतलब है कि इस मामले में सीबीआई अदालत ने उन्हें साढ़े तीन साल के लिए सजा सुनाई थी। लालू प्रसाद यादव फिलहाल रांची की जेल में बंद हैं। हाईकोर्ट में जमानत याचिका खारिज होने के बाद अब लालू यादव सुप्रीम कोर्ट का दरवाजा खटखटा सकते हैं।